Predlog Vlade Republike Srbije za uvođenje vanrednog stanja 2003.
Ovo je predlog Vlade Srbije za uvođenje vanrednog stanja, nakon atentata na premijera Zorana Đinđića, 12. marta 2003. godine.

Beograd, 12. mart 2003. godine

Vlada Republike Srbije, na sednici održanoj 12. marta 2003. godine, na osnovu člana 83. tačka 8. člana 90. tač. 4. i 10. Ustava Republike Srbije i cl. 1. i 3. Zakona o merama za slučaj vanrednog stanja, utvrdila je sledeći predlog za proglašenje vanrednog stanja:
 Vlada ocenjuje da je atentatom na predsednika Vlade Republike Srbije dr Zorana Đinđića ugrožen ustavni poredak i bezbednost Republike Srbije.
 Vlada ocenjuje da su zbog ugrožavanja ustavnog poretka i bezbednosti Republike Srbije vec nastupile posledice za slobode i prava građana i za rad državnih organa, tako da činjenice u vezi sa ovim ugrožavanjima i posledicama opravdavaju pretpostavku da je moguce nastupanje i težih posledica po suverenost Republike Srbije, njen ustavni poredak i bezbednost u celini.
 Vlada ocenjuje da su ispunjeni uslovi za proglašavanje vanrednog stanja predviđenih članom 83. tačka 8. Ustava Republike Srbije i članom 2. stav 1. Zakona o merama za slučaj vanrednog stanja.
 Vlada ocenjuje da je sprovođenje mera za otklanjanje vanrednog stanja neophodno odmah i, s tim u vezi, da su svi organi bez odlaganja dužni da preduzmu te mere iz svoje nadležnosti.
 U sprovodjenju mera za otklanjanje vanrednog stanja, Vojska Srbije i Crne Gore primeniće ovlašćenja predviđena za Ministarstvo unutrašnjih poslova Republike Srbije, utvrđena propisima iz oblasti unutrašnjih poslova.
U skladu sa ovim ocenama, Vlada Republike Srbije predlaže da v.d. predsednika Republike Srbije, iz napred navedenih razloga, na osnovu člana 83. tačka 8. Ustava Republike Srbije i čl. 1. i 4. Zakona o merama za slučaj vanrednog stanja, donese odluku o proglašavanju vanrednog stanja na teritoriji Republike Srbije, kao i da se doneta odluka objavi u skladu sa Zakonom i istovremeno dostavi Narodnoj skupštini Republike Srbije i Vladi Republike Srbije.

Vlada Republike Srbije

Atentat na Zorana Đinđića